Source: https://www.riigiteataja.ee/akt_seosed_kohtulahenditega.html?id=122062016022&kuvakohtulahendid=true&paraId=para95lg4
Timestamp: 2020-04-07 15:05:07+00:00
Document Index: 6939179

Matched Legal Cases: ['kohus\n', 'Riigikohus ', '§ 381', '§ 49', '§ 95', '§ 76', '§ 107', '§ 49', '§ 147', '§ 15', '§ 146', '§ 147', '§ 147', '§ 147']

Kohtute seadus – Riigi Teataja
Eurovoc: 12 ÕIGUS → 1226 õiguskorraldus → õiguseriala → kohtunik
Eurovoc: 12 ÕIGUS → 1226 õiguskorraldus → õigussüsteem → kohtud
Eurovoc: 12 ÕIGUS → 1226 õiguskorraldus → õigussüsteem → kohtute sõltumatus
Eurovoc: 12 ÕIGUS → 1226 õiguskorraldus → õigussüsteem → kohus
Süstemaatiline liigitus: RIIGIÕIGUS → Kohtud
Kohtute seadus (lühend - KS)
3-3-1-59-07 Riigikohus 14.04.2009
KrMS § 381 lg 3
KS § 49
KS § 95 lg 4
KS § 76
Avaliku teenistuse seadus § 107 lg 2
sätte põhiseaduspärasuse kontroll
Kohtute seadus välistab selgelt ja ühemõtteliselt kohtuniku igasuguse tööalase tegevuse, v.a õppe- või teadustöö. KS § 49 on sõnastatud sellisena, et kõik selles sätestatud piirangud kehtivad kohtuniku kohta kogu tema ametisoleku aja, sh ka ajal, mil tema ametikohustuste täitmine on peatatud. Põhiseaduse § 147 lg 4 kohustab ühest küljest seadusandjat kehtestama seadusega kohtuniku sõltumatuse tagatised ja teisalt välistab kohtuniku sõltumatust puudutava regulatsiooni kehtestamise täitevvõimu aktiga. Sellest sättest ei ole aga võimalik järeldada kohtuniku sõltumatuse tagatiste mahtu selleks, et hinnata ühe või teise regulatsiooni sisu või regulatsiooni puudumise põhiseaduspärasust.
Kohtuniku sõltumatus on käsitatav ühelt poolt iga konkreetse kohtuniku sellise eelisõigusena, ilma milleta poleks tal võimalik täita enda ootuspärast rolli ja toimida sotsiaalsete konfliktide lahendamisel sõltumatu kolmanda isikuna. Sõltumatuse puudumine välistaks ka kohtuniku võimaluse vastutada enda tegevuse eest. Kohtunike sõltumatus teenib ka kõigi õigusemõistmist taotlevate ja selle õiglusele lootvate inimeste huve.
Palk kui kohtuniku sõltumatuse tagatis on põhiseaduse § 15, § 146 ja § 147 lg 4 kaitsealas. Kohtunikule ametisoleku ajal riigi tagatud piisav sissetulek võimaldab tal täita ootuspäraselt kohtuniku rolli ning on samas menetlusosalisele tagatiseks, et tema kohtuasja vaataks läbi sõltumatu ja erapooletu kohus. Tulenevalt põhiseaduse §-dest 15 ja 146 ning § 147 lg-st 4 on kohtunikul subjektiivne õigus kohtuniku sõltumatuse tagatiste realiseerimiseks nõuda palka või muud hüvitust. Sellise õigustloova akti andmata jätmine, mis võimaldaks maksta palka või muud samaväärset hüvitust kohtunikele, kelle teenistussuhe on kriminaalmenetluse ajaks peatunud, on vastuolus põhiseaduse § 147 lg-ga 4 koosmõjus põhiseaduse §-dega 146 ja 15.
kohtu sõltumatus ja erapooletus